পাঁউরুটি খেলে ক্যান্সার হচ্ছে। এই খবর ছড়িয়ে পড়তেই পাঁউরুটির বিক্রি এক ধাক্কায় ৩৫ শতাংশ পড়ে যায়। তার ফলে বেকারি সংস্থাগুলি বিশাল ক্ষতির মুখে পড়েছে। ক্ষতির হাত থেকে বাঁচতে ২৫ শে সেপ্টেম্বর থেকে পাউরুটির দাম প্রতি পাউন্ডে চার টাকা বাড়ানোর সিদ্ধান্ত নেয় বেকারি সংস্থাগুলি৷এই নিয়ে রাজ্যের খাদ্য প্রক্রিয়াকরণমন্ত্রী রেজ্জাক মোল্লা বেকারি অ্যাসোসিয়েশনগুলিকে পাঁউরুটির দাম কমানোর জন্য আবেদন করেন। সেই আবেদনে সাড়া দিয়েছে বেকারি অ্যাসোসিয়েশন। রাজ্য সরকারের আবেদন অনুযায়ী পাউন্ড প্রতি ২ টাকা কমানোর সিদ্ধান্ত নেওয়া হয়েছে বলে জানিয়েছেন ইদ্রিশ আলি।